cyanic-selkie/wikianc huggingface dataset:
ISO/IEC 80000
ISO 80000 или IEC 80000 е меѓународен стандард за изразување на физичките величини, мерните единици и формулите кајшто се користат, во научни и образовни документи ширум светот. За стандардот се задолжени Меѓународната организација за стандардизација и Меѓународната електротехничка комисија. Највеќето земји доследно ги следат овие стандарди во учебниците по математика и природни науки.
Семејството на стандарди ISO/IEC 80000 е заокружено и завршено со објавувањето на Дел 1 во ноември 2009. Во воведот стои дека „Системот на величини, вклучувајќи го нивниот сооднос, величините на кои се засноваат единиците од SI, се нарекува Меѓународен систем на величини [International System of Quantities] и се означува со „ISQ“ на сите јазици.“
Делови
Стандардот е составен од 14 делови:
ПУ „Ѓорче Петров“ - Секирци
Подрачно училиште „Ѓорче Петров“ (официјално: Подрачно основно училиште „Ѓорче Петров“ - Секирци; скратено: ПУ „Ѓорче Петров“) — подрачно основно училиште во селото Секирци, составен дел на истоименото училиште во селото Ропотово.
Училиштето е именувано по македонскиот револуционер Ѓорче Петров.
Настава
Во училиштето се изведува настава од прво до петто одделение и наставата се изведува на македонски наставен јазик.
Рахим Стерлинг
Роден во Јамајка, Стерлинг се преселил во Лондон на возраст од пет години и ја започнал својата фудбалска кариера во пред да му се приклучи на Ливерпул во 2010 година. Во јули 2015 година, по подолг спор околу новиот договор, тој потпишал за Манчестер Сити во трансфер со потенцијална вредност од 49 милиони фунти, што е највисока сума некогаш платена за трансфер на англиски фудбалер.
Животопис
Стерлинг е роден во областа Маверли во Кингстон, Јамајка и ги поминал неговите рани години таму. На возраст од пет години, тој емигрирал во Лондон со неговата мајка, и присуствувал и учел во Училиштето Копланд во Вембли, северозападен од Лондон. Неговиот татко бил убиен во Јамајка кога Стерлинг имал само девет години.
Технички одлики
Десно крило, кое може ако е потребно да игра и на другата страна од теренот, како офанзивен играч од средниот ред, или втор напаѓач, иако најудобно се чувствува на позицијата десно крило. Стерлинг е често пофален за неговата прилагодливост и способност да игра странично, и централно на врвот на дијамантот во средниот ред, нудејќи флексибилност. Тој е екстремно брз играч и често знае да се извлече на левата страна а потоа да влезе во средината за да се обиде да ја заврши акцијата со погодок или асистенција. Покрај тоа тој е познат по неговото темпо, низок центар на гравитација, и дриблинг. Тој исто така бил спореден со Алексис Санчес од неговиот поранешен менаџер од Ливерпул, Брендан Роџерс.
2010-2012; Рани години и деби за првиот тим
Стерлинг бил доведен во академијата на Ливерпул од во февруари 2010 година од страна на менаџерот Рафаел Бенитес за надомест од 600,000 фунти, со можност за зголемување до 5 милиони фунти во зависност од тоа колку настапи ќе оствари за првиот тим.
На 24 март 2012, Стерлинг го направил своето сениорско деби за Ливерпул влегувајќи како замена за Дирк Кајт во 85-тата минута од првенствениот натпревар против Виган Атлетик (1-2), на возраст од само 17 години и 107 дена, со што станал третиот најмлад играч кој играл за клубот. Тој имал уште два настапи во до крајот на сезоната, повторно како замена.
2012-2013; Дебитантска сезона
За сезоната 2012-2013 Стерлинг и официјално бил промовиран во првиот тим на Ливерпул со број на дрес 31. Во август 2012 година, тој го направил своето деби во европските натпреварувања за клубот, влегувајќи како замена на местото на Џо Кол во квалификациските за УЕФА Лигата на Европа против белорускиот Гомељ во победата на гости со 0-1. На 23 август 2012, го имал својот прв старт во почетните единаесет на Ливерпул во победата со 0-1 на гостувањето кај Хартс во уште еден натпревар од квалификациите за Лига Европа. Три дена подоцна го направил својот прв старт во лигата во ремито 2–2 на Енфилд против Манчестер Сити. Тој ги одиграл комплетните 90 минути во поразот од Арсенал на 2 септември, и во ремито против на 15 септември, каде што забележал една асистенција и бил избран за играч на натпреварот. На 20 октомври, Стерлинг го постигнал својот прв гол за Ливерпул, во 29-тата минута во победата со 1-0 против со удар од работ на шеснаесетникот. Како резултат на тоа, тој станал вториот најмлад играч кој постигнал гол во официјален натпревар за Ливерпул, останувајќи само зад Мајкл Овен.
На 21 декември 2012 година, Стерлинг потпиша продолжување на договорот со Ливерпул. Својот втор лигашки гол за клубот го постигнал на 2 јануари 2013 година, отворајќи го резултатот во победата со 3-0 против Сандерленд лобувајќи го голманот Симон Мињоле. Својата прва целосна професионална сезона ја завршил со вкупно 36 настапи (24 во Премиер лигата, 2 во куповите и 10 во Лига Европа) и 2 гола.
2013-2015; Вицешампион на Англија и добитник на наградата Golden Boy
На 17 август 2014 година, Стерлинг го постигнал првиот гол за Ливерпул во сезоната 2014-2015, помагајќи им на црвените да дојдат до победата во првиот натпревар од новата сезона во Премиер лигата над Саутхемптон со 2-1 на Енфилд. На 31 август, Стерлинг го постигнал првиот гол во гостинската првенствена победа со 0–3 над Тотенхем на Вајт Харт Лејн и бил избран за играч на натпреварот. Тој исто така бил избран за играч на месецот август на Ливерпул.
На 16 септември, Стерлинг го направил своето деби во УЕФА Лигата на шампионите во победата со 2–1 над бугарскиот шампион Лудогорец Разград на Енфилд. На 14 декември 2014, го забележал својот 100-ти настап за Ливерпул во дербито против на Олд Трафорд во кое неговиот тим бил поразен со 3-0. На 17 декември, Стерлинг постигнал два гола во победата со 1–3 над на Дин Корт во четвртфиналето од Лига купот.
На 20 декември, Стерлинг бил избран за добитник на наградата Златно момче за 2014 година. "Се работи за напорна работа. Многу сум среќен што луѓето препознаваат дека напорно се трудам и работам да дадам се од себе за овој фудбалски клуб. Навистина сум благодарен што сум добитник на оваа награда" изјавил тој по добивањето на наградата. На почетокот на јануари 2015, менаџерот Брендан Роџерс му дал одмор на Стерлинг со цел да спречи играчот да се исцрпи, а овој го искористил тоа време да замине на одмор во својата родна Јамајка.
Во февруари 2015, Ливерпул му понудил нов договор на Стерлинг со кој според некој шпекулации би требало да заработува околу 100.000 фунти неделно, меѓутоа тој одбил да потпише одложувајќи ја процедурата за летото. На 1 април, самиот Стерлинг потврдил во едно интервју за БиБиСи, дека одбил да потпише нов договор со клубот, но негирал дека тоа било заради пари. Во меѓувреме тој го постигнал својот последен гол за сезоната на 13 април во победата со 2-0 над. Тој бил прогласен за Млад играч на сезоната на клубот на 19 мај, за втора година по ред, а кога ја добил наградата бил исвиркан од навивачите поради неговото одбивање за потпишување на нов договор; тој, исто така, заработил свирежи од трибините и на 7 јуни, додека играл за Англија во Даблин.
На 11 јуни, Ливерпул, наводно, ја одбил првичната понуда од 30 милиони фунти за Стерлинг од Манчестер Сити. Една недела подоцна, тие, наводно, ја отфрлиле и втората понуда од Сити вредна 40 милиони фунти, додека Ливерпул го проценувал својот крилен напаѓач на 50 милиони фунти. Стерлинг, наводно, подоцна побарал да биде изоставен од пресезонската турнеја на Ливерпул во Азија и пропуштил дводневен тренинг поради болест, што било пропратено со критики од поранешните играчи на Ливерпул, како Стивен Џерард, Џејми Карагер и Греам Сунес.
2015-2016; Освојување на Лига купот и полуфинале во Лигата на шампионите
На 12 јули 2015 година, бил договорен трансферот на Стерлинг од Ливерпул во Манчестер Сити за почетна сума од 44 милиони фунти, со можност за уште дополинителни 5 милиони фунти, што би го направиле него еден од најскапите трансфери на сите времиња. На 14 јули, Стерлинг официјално станал играч на Манчестер Сити, откако потпишал петгодишен договор со клубот.. Своето деби го направил на 10 август, започнувајќи во почетната единаесеторка на Сити на гостувањето кај во првиот официјален натпревар на клубот за сезоната, во кој Стерлинг и неговите колеги победиле со 0-3. Деветнаесет дена подоцна, Стерлинг го постигнал својот прв погодок во дресот на Манчестер Сити во победата со 2–0 над Вотфорд на Етихад. На 17 октомври, Стерлинг го постигнал својот прв хет-трик во кариерата во победата со 5-1 над.
На 3 ноември, Стерлинг го постигнал својот прв гол во Лигата на шампионите во победата со 1-3 над Севиља во Шпанија. На 8 декември, тој постигнал два гола во последните десет минути во последниот натпревар на клубот од групната фаза против Борусија Менхенгладбах, помагајќи му на Сити да го анулира дефицитот од 1-2 и да стигне до победа од 4-2 со која го прескокнале Јувентус и избиле на првото место во конечниот поредок на групата. На 28 февруари 2016, Стерлинг ги одиграл сите 120 минути во победата на пенали над неговиот поранешен клуб во финалето на Лига купот; тоа бил неговиот прв освоен трофеј во кариерата. На 20 март 2016 година, тој претрпел повредa на препоните при поразот со 1-0 од градскиот соперник Манчестер Јунајтед, при што бил надвор акција 8 недели. По враќањето на терен, Стерлинг го загубил своето место во почетната постава. Во двата натпревари против во полуфиналето од Лигата на шампионите Стерлинг играл влегувајќи како резерва во второто полувреме, меѓутоа без значаен придонес додека Сити бил елиминиран со вкупен резултат 1-0. Својата прва сезона во новиот клуб Стерлинг ја завршил со вкупно 47 одиграни натпревари и 11 постигнати гола, меѓутоа во англиските медиуми главно преовладувало мислењето дека не ги оправдал вложените средства во него.
2016-2018; Освојување на Премиер лигата и уште еден Лига куп
По доаѓањето на Пеп Гвардиола, Стерлинг редовно играл за Манчестер Сити во првите натпревари од сезоната 2016-2017. Тој бил прогалсен за Играч на месецот во Премиер лигата за месец август 2016 година, откако постигнал два гола и забележал една асистенција во три натпревари. На 21 февруари 2017, Стерлинг постигнал гол и му асистирал на Серхио Агуеро при победата од 5-3 против Монако во Лигата на шампионите.
На 26 август 2017, Стерлинг го постигнал победнички погодок во гостинската победа со 2-1 против екипата на Борнмут. Сепак, веднаш потоа тој бил исклучен од натпреварот откако судијата Мајк Дин му покажал втор жолт поради тоа што славел со гостинските навивачи кој влетале на теренот. На 20 септември 2017, Стерлинг го одиграл својот 100-ти натпревар во дресот на Сити во победата со 2-1 на гости против Вест Бромвич Албион во третата рунда на Лига купот. На 29 ноември 2017, Стерлинг постигнал уште еден победнички гол во судиското продолжение, овојпат во 96-тата минута во победата со 2–1 на домашен терен против. На 25 февруари 2018, Манчестер Сити го освоил петтиот трофеј во Лига купот во клупската историја победувајќи го во финалето со 3-0, но Стерлинг не играл во тој натпревар поради повреда на тетивата која го оддалечила од теренот речиси еден месец. Сезоната ја завршил со 18 првенствени голови што претставува негов личен рекорд во кариерата, а својот последен првенствен гол за сезоната го постигнал во победата со 5–0 над на 22 април 2018. На крајот од сезоната 2017-2018, Манчестер Сити ја освоил титулата во Премиер лигата, прва лична во кариерата на Стерлинг, кој пак бил втор стрелец на клубот (со 18 постигнати гола) со 3 гола помалку од најдобриот стрелец на граѓаните аргентинецот Серхио Агуеро кој постигнал 21.
2018-2019;
На 12 август 2018, Стерлинг го постигнал првиот гол за Манчестер Сити во победата со 2-0 над Арсенал; тоа бил неговиот 50-ти гол во Премиер лигата.
Челси
На 13 јули 2022, Стерлинг потпишал петгодишен договор со, кој го довел од Сити за сума од 47.5 милиони фунти. Дебитирал за сините на 6 август во победата со 1–0 на гостувањето кај Евертон во првото коло од Премиер лигата 2022-2023. На 27 август, Стерлинг ги постигнал своите први голови за клубот, и двата, во првенствената победа со 2-1 над Лестер Сити.
Младински репрезентации
Стерлинг бил избран да игра за англиската репрезентација на Светското првенство за играчи под 17 години 2011 во Мексико. Тој постигнал гол со удар од голема далечина во победата на Англија со 2-0 против Руанда во Пачука во првиот натпревар на Гордиот Албион на турнирот. Тој, исто така, постигнал гол и против Аргентина во осминафиналето каде Англија победила со 4-2 по изведување на пенали (натпреварот завршил 1-1 по 120 минути игра). Англија го завршила учествотото на овој турнир во четвртфиналето после поразот од Германија со 3-2 во Морелија.
Во октомври 2012, за првпат бил повикан во англиската репрезентација под 21 година и дебитирал влегувајќи како замена во натпреварот против Србија на 16 октомври. Својот прв гол за У21 репрезентацијата го постигнал на 13 август 2013, во победата со 6-0 над Шкотска.
Сениорска репрезентација
На 12 мај 2014, Стерлинг бил избран во 23-члениот состав на Англија за Светското првенство 2014 во Бразил. Во подготвителен пријателски натпревар за самиот турнир одигран на 4 јуни, против Еквадор во Мајами, Стерлинг го фаулирал Антонио Валенсија со лизгачки старт, а тој пак реагирал со фаќање на Стерлинг за неговиот врат; како проследица на тоа и двајцата играчи добиле црвени картони за нивните постапки. Валенсија подоцна се извинил за неговата реакција. На 14 јуни, Стерлинг го започнал во почетните единаесет на Англија првиот натпревар на репрезентацијата на турниор, во кој тие загубиле со 2-1 од Италија во Манаус и бил оценет како најдобар играч на англискиот тим од Би-Би-Си.
На 27 март 2015 година, Стерлинг го постигнал својот прв погодок за Англија во квалификациите за Европското првенство 2016 против Литванија во победата со 4-0 на Вембли. На 9 октомври 2015 година, Стерлинг го постигнал својот втор гол во квалификациската кампања во победата со 2-0 против Естонија. Во мај 2016, тој бил избран во тимот за Европското првенство 2016 во Франција,
Две години подоцна, тој бил избран помеѓу 23-те играчи на Англија за Светското првенство 2018. Тој ги одиграл сите натпревари (освен третиот во групната фаза кога Англија веќе била пласирана понатаму) на Англија на турнириот, играјќи како втор напаѓач во тандем со Хари Кејн.
Na 15 октомври 2018, Стерлинг постигнал два гола во победата со 3-2 над Шпанија во Севиља во УЕФА Лигата на нации.
На 22 март 2019, тој го постигнал својот прв хет-трик во кариерата за англиската репрезентација во победата со 5–0 над Чешка на Вембли во квалификациите за Европското првенство 2020.
Хет-трикови
Во својата кариера Стерлинг постигнал 4 хет-трика. Три од нив биле во дресот на Манчестер Сити во натпревари од Премиер лигата, а третиот во дресот на англиската репрезентација во квалификациски натпревар за Евро 2020 против Чешка.
Ајвар
Ајвар — посебен вид на салата, направена од црвени пиперки. Ајварот е еден од највкусните специјалитети и најголемите тајни на балканската кујна, кој води потекло од Македонија.
Ајварот се припрема на традиционален начин (на отворен простор - пиперките се печат на шпорет на дрва), поради што потребна е доста напорна рачна работа. Најчесто се подготвува кон крајот на летото и во почетокот на есента. Во текот на подготовката, најпрво црвените пиперки (кои може да бидат и лути и благи) се печат, а потоа се ставаат во пластични ќеси за да набабрат, зашто на овој начин потоа полесно може да се излупат. Потоа следува внимателното лупење, при кое треба да се отстранат семките и собирањето во мрежести вреќи во кои пиперките ја поминуваат ноќта. Следниот ден тие се сечат на ситни парчиња, мелат и пржат на тивок оган. Треба да се забележи дека различни семејства, различно го подготвуваат својот ајвар. Така, некои во смесата додаваат мелени домати, некои моркови, а најчесто се користи модриот патлиџан како најефективен додаток на традиционалниот ајвар.
Најдобриот ајвар се произведува во домаќинствата, зашто само преку внимателна рачна работа може да се постигне целосно отстранување на лушпата и семето од пиперката што го гарантира чистиот вкус на ајварот. Тој е редовен и постојан дел од зимницата зашто најлесно се конзервира и најдолго може да опстои во зимскиот период од годината.
На Балканот, постојат и неколку индустриски производители на ајвар кои, поради многу распространетата домашна подготовка, најчесто располагаат со многу скромни производствени капацитети:
Себастијан Брант
Себастијан Брант (латинизиран Тицио, 1457 или 1458 во Стразбур — 10 мај 1521) — германски правник, професор по право на Базелскиот универзитет (1489-1500) и од 1502 година до неговата смрт во 1521 година бил член на градскиот синдикат и канцелар на слободниот царски град Стразбур. Тој бил еден од најплодните автори на латинската поетска поезија и издавач на антички класици и дела на италијански хуманисти. Со неговата објавена работа од 1494 година The Fool Ship ја создал својата слава како автор на германскиот хуманизам.
Живот
Себастијан Брант бил првото дете на еден од членовите на општинскиот совет во Стразбур и гостилничар на „Големиот хотел за Златен лав“ Диболт Брант Помладиот и неговата сопруга Барбара Брант, роден берач во Стразбур. Неговиот татко починал во 1468 година. За животот на Брант до почетокот на неговите студии во Базел во 1475 година, нема информации. Неговиот живот најчесто се дели на базелски период (1475-1500) и стразбуршки период (1500-1521), во согласност со неговите две професионални средини и резиденции.
Црква „Вознесение Христово“ - Локов (селска)
Вознесението Христово или Свети Спас — главна селска црква во селото Локов. Сместена е на ширина во југоисточниот дел на селото.
Историја
Од натписот над главниот влез од црквата може да се забележи дека црквата била изградена во 1939 година.
Архитектура
Градбата на црквата има правоаголна основа со полукружна апсида на источниот ѕид. Главниот влез е сместен на западната страна, додека на јужната страна има спореден влез. Непосредно над главниот влез има натпис со годината на изградба, а над натписот има ниша со фреска на која е насликан Исус Христос. Над споредниот влез има празна ниша. На јужната страна има три правоаголни прозорци, додека на средината од апсидата има монофора. Објектот е изграден од варовник, а на рабовите се забележуваат камени тули. Црквата е покриена со кров од ќерамиди, а апсидата со лимен кров. Внатрешноста на црквата е зографисана, а иконостасот е богат со икони.
Во дворот на црквата се сместени камбанаријата и метален крст. Камбанаријата се наоѓа непосредно од десната страна на западниот ѕид на црквата. Таа има квадратна основа со залачени отвори во горниот дел. Варосана е во бела боја и е покриена со пирамидален кров од ќерамиди.
Прв правилник на Македонската револуционерна организација
Првиот правилник на Македонската револуционерна организација е вториот нормативен акт на ТМОРО.
Особености
Поради недостаток на изворна документација, не се знае кога точно е донесен Првиот правилник на Македонската револуционерна организација.
Според спомените на Татарчев, одлука за созадавање на правилникот била донесена за време на Ресенското советување, и создавањето на правилникот му било доверено на Иван Хаџи Николов.
Татарчев притоа истакнува дека, праксата ја наметнала потребата од донесување на правилникот, но врз основа на членот 14 од Уставот на МРО се гледа дека донесувањето на правилникот било уставна обврска.
Членови
Правилникот се состои од 50 члена поделени во 11 глави:
NGC 4648
NGC 4648 — елиптична галаксија во соѕвездието Змеј, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 4648 се споменува и како UGC 7868, MCG 13-9-29, CGCG 352-39, KAZ 31.
Откривање
Објектот е откриен на 22 ноември 1797 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 4648 е од видот E3. Видливиот сјај со голо око изнесува 12 m, а оној во рамките на интервалот од минималната до максималната честота 13 m, додека површинскиот сјај изнесува 13,4 m/лм2. NGC 4648 има привидни димензии од 1,8' х 1,2'.
Други поделби
Проучување на NGC 4648 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 42595. Во рамките на атласот на длабокото небо, Уранометрија 2000.00, објектот припаѓа на групата означена со бројот 9; додека во Каталогот на основни ѕвезди (GSC) е групиран под бројот 4400. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1339.
Атанас Алексов
Атанас Алексов (Волковија,, - Павлешенци, , ) — македонски револуционер учесник во македонското револуционерно движење и деец на Македонската револуционерна организација.
Животопис
Атанас Алексов е роден во 1888 година во тетовското село Волковија, тогаш во Османлиското Царство. Влегол во ВМОРО и делувал како четник кај војводата Иван Наумов - Алабакот. Загинува во 1905 година во борба кај кумановското село Павлешенци.
Список на државни водачи во 925 година
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Споменик „Ослободители на Скопје“
Споменик „Ослободители на Скопје“ — споменик посветен на ослободителите на Скопје, кој се наоѓа пред зградата на Владата на Македонија. Споменикот бил изграден во 1955 година. Автор на споменикот е вајарот Иван Мирковиќ.
Позадина
Уште во текот на борбите за Штип и Велес, Главниот штаб на Народноослободителната војска и партизанските одреди на Македонија осмислил план за концентричен напад на Скопје. За ослободување на Скопје биле предвидени 42. дивизија, 50. дивизија и 16. бригада на Кумановската дивизија. Во градот во тоа време биле сместени 22. германска дивизија и 47. полк на северната и источната страна и делови на 65. полк на јужната страна на градот.
Нападот на надворешната одбрана на Скопје започнал на 11 ноември кога бил скршен германскиот отпор кај Катланово и селото Лисиче. На 12 ноември, баталјоните 3. и 12. бригада влегле во градот, а во ноќта 12/13 ноември (до пладне), заедно со ударните групи од градот, во уличните борби ја совладале германската одбрана и извршиле ликвидација на последните упоришта во Офицерскиот дом, Народната банка и Железничката саница. Во понатамошните борби до 16 часот бил ослободен целиот град; останала само мала група на 40 Германци кои биле убиени во ноќта 13/14 ноември во зградата на Учителската школа.
Опис на споменикот
Споменичната композиција се состои од 7 бронзени скулптури во во борбени пози против непријателот:
Скулптурите се изработени во натприродна големина и се поставени на ниско постолје.
Масакр во Радолишта
Масакр во Радолишта — масовно убиство извршено од германските војници врз албанското население од струшкото село Радолишта на 28 октомври 1944 година. Во масакрот биле убиени 82 жители на селото. Овој масакр претставува еден од најголемите масакри во Западна Македонија и воопшто во Македонија за време на Втората светска војна.
Нова џамија (Пешталево)
НОва џамија — џамија во селото Пешталево. Џамијата се наоѓа во средишниот дел од селото.
Архитектура
Градбата на џамијата има четириаголна основа и се состои од приземје и кат. Покривниот дел содржи една голема кружна купола со полутопчест метален кров и уште две помали куполи. Влезот во храмот се наоѓа на северната страна. Џамијата има едно минаре коешто е со многуаголна основа и има две шерефиња.
Александар Ников
Животопис
Роден e во Битола, Ников станува деец на македонското национално - ослободителното движење на Македонија и се вклучува во редовите на ВМОРО. Потоа станува секретар на Централниот комитет на организацијата.
Додека се наоѓале во притвор Александар Ников го искористил невниманието на стражарот и избегал но за таа случка разбрал целиот Солун. Александар Ников живеел заедно со Милан Ризов и четникот Кочо Христов Чонка и по бегството веднаш таму се засолнил но живеалиштето било посочено од Милан Михајлов и полицијата извршила упад при што четникот Кочо Чонка бил уапсен, а Ников и Милан Ризов успеале да побегнат низ прозорот. По бегството на Александар Ников и Милан Ризов полицијата започнала со претрес по куќите каде тие би можеле да се кријат.
Додека траеле претресите истовремено продолжила и потерата по Александар Ников и Милан Ризов. Тие се засолниле на еврејските гробишта, а нив им се придружил и Тодор Иванов - Серменинчето. По дискусијата решиле да го напуштат Солун и да се засолнаат во некоја од четите и затоа Анго Арабаџијата и мајсторот Андон Ангелов подготвиле специјална кола и заедно со бегалците на 28 јануари го напуштиле градот. Но на четврт час од Солун кај месноста Тумба биле престигнати од турака потера и тогаш Александар Ников се самоубил, а останатите биле уапсени.
Северни Маријански Острови
Северните Маријански Острови (англ. Commonwealth of the Northern Mariana Islands), се дел од групата на Маријански Острови и американските островски подрачја во Тихиот Океан, јужно од Јапонија и северно од Гуам.
До почетокот на 20. век биле познати под прекарот острови Ладроне, ( шп.Islas de los Ladrones)- - што значи "Острови на Крадците".
Историја
1521. Фердинанд Магелан, како прв Европеец, ја открива групата на острови и ги нарекува Islas de Ladrones, Ладроноток или Остров на Крадците, бидејќи според неговото мислење домородните жители му украле нешто од неговите бродови. Во 1667. Шпанија ги анектира островите и ги нарекува по својата кралица Марија Ана од Австрија.
После Шпанско-американската војна Шпанија го дава јужниот дел на Американците и го продава 1899. северниот дел на Германците.
Од 1975. групата острови Северни Маријански Острови се во Комонвелтот со САД.
Население
86% од населението воглавно зборува на неслужбени јазици, како нпр. Микронезиски и Полинезиски јазик.
Географија
Подрачјето се состои од 16 острови, кои се простираат на преку 500 км од кои најголеми се Сајпан, Тинијан и Рота.
Маријански Ров
Недалеку југозападно од земјата се наоѓа Маријанскиот Ров, најдлабокото океанско дно на светот со 10.911 метри под морската површина.
Флективен јазик
Флективен јазик, или познат како фузионален јазик, е вид на синтетички јазик кој се разликува од аглутинативниот јазик по тоа што има тенденција да користи голем број морфеми кои тешко можат да се сегментираат. Примери за флективни јазици се санскритскиот и индоариските јазици, грчкиот и старогрчкиот јазик, латинскиот јазик, литванскиот јазик, рускиот јазик, германскиот јазик, полскиот јазик, словачкиот јазик, чешкиот јазик и др. Покрај овие јазици, кои се индоевропски, во оваа типолошка класификација може да се сместат и семитските јазици. Висок степен на физија може да се сретне и кај лапонските јазици.
Како пример за тоа како функционираат овие јазици земен е латинскиот јазик со примерот „bonus“ што значи „добар“. Наставната -us означува дека придавката е во машки род, во номинатив и во единина. Со промената на наставката се менуваат одликите на придавката. Така на пример, ако се додаде наставната -um наместо -us, тогаш се добива зборот „bonum“ што значи дека придавката или е во машки род во акузатив во единина, во среден род во акузатив еднина или среден род во номинатив единина.
Историја
Денес се верува дека флективните јазици се настанати од аглутинативните јазици, иако нема јазични докази преку јазични промени. Од другата страна пак, флективните јазици, општо гледано, имаат тенденција да ја загубат флексијата. Така на пример, словенечкиот, латинскиот, литванскиот и санскритскиот се флективни јазици исто како праиндоевропскиот, но англискиот, македонскиот и африканс се скоро аналитички.
Поврзано
Lingva tipologio
Батенова болест
Батеновата болест (Batten disease) — фатална болест на нервниот систем која обично започнува во детството. Почетокот на симптомите е обично помеѓу 5 и 10 години. Честопати, тоа е автономно рецесивно. Тоа е најчестата форма на група на нарушувања наречена невронски цероидни липофусцинози (NCL).
Иако Батеновата болест обично се смета за малолетничка форма на NCL (или „тип 3“), некои лекари го користат терминот Батенова болест за да ги опишат сите форми на NCL. Историски, NCLs беа класифицирани според возраста на почетокот на болеста како инфантилна NCL (INCL), доцна инфантилна NCL (LINCL), малолетничка NCL (JNCL) или возрасни NCL (ANCL). Најмалку 20 гени се идентификувани во асоцијација со Батеновата болест, но малолетникот NCL, најраспространетата форма на Батенова болест, е поврзана со мутации во генот CLN3.
Првпат беше опишан во 1903 година.
Знаци и симптоми
Со текот на времето, погодените деца страдаат од ментално оштетување, се влошуваат напади и прогресивно губење на видот, говорот и моторните вештини. Батеновата болест е терминална болест; животниот век варира во зависност од видот или варијацијата.
Жените со малолетничка Батенова болест ги покажуваат првите симптоми една година подоцна од машките, но во просек умираат една година порано.
Причина
NCLs се семејство на болести кои се наследуваат соавтосомна рецесивност. Колективно се нарекува Батенова болест, NCLs се одговорни за повеќето детски невродегенеративни заболувања. Специфичниот тип на NCL се одликува со возраста на симптоматскиот почеток и вклучената генетска мутација. Во моментов, се верува дека мутациите во десет гени доведуваат до развој на БатеноваТА болест; „инциденцата е голема како една од 12.500 живородени деца“.
Малолетничка NCL: мутација на CLN3
CLN3 генот се наоѓа на кратката рака на хромозомот 16 на генската позиција 12.1 (16p12.1), а мутациите во рамките на овој ген се најголема причина за малолетничка NCL. Поконкретно, 73% од случаите на Батеновата болест се должат на бришење на 1.02-kb во рамките на овој ген, CLN3, што предизвикува рамка, што произведува скратен ген-производ на мутанти со само 181 аминокиселини во должина, кога се споредува со генот за диви видови во должина од 438 аминокиселини. Нормално функционирање CLN3 кодира за хидрофобен трансмембранозен белковина кој главно е локализиран во лизозомот; сепак, 181 аминокиселински мутантен ген производ беше откриен првенствено локализиран во ендоплазматскиот ретикулум и Golgi апаратот. Прецизната функција на ген-производот CLN3 останува непозната.
Третман
Батеновата болест е терминална болест; ФДА ја одобри Бринура (церлипоназа алфа) како третман за специфична форма на Батеновата болест. Бринура е првиот одобрен од ФДА третман со кој се забавува губењето на способноста при одење (амбилација) кај симптоматски педијатриски пациенти на возраст од 3 години и постари со доцно инфантилна неврона цероидна липофусциноза тип 2 (CLN2), позната и како триппетидил пептидаза-1 (TPP1) недостаток.. Палијативниот третман е симптоматски и поддржувачки. Еден лек, антисенс олигонуклеотид, миласен, опишан во Englandујорк Journalурнал журнал , се верува дека е првиот „обичен“ третман за генетска болест. Именуван е по единствениот пациент што некогаш ќе го земе, Мила Маковец.
Историја
Оваа болест е именувана по британскиот педијатар Фредерик Батен, кој прв го опиша во 1903 година. Батеновата болест е најчестата форма на група на нарушувања наречена неврона цероидна липофусциноза (NCL). Иако болеста обично се смета за малолетничка форма на NCL, некои лекари го користат терминот Батеновата болест за да ги опишат сите форми на NCL.
Истражување
Во јуни 1987 година, клиничкото испитување на фаза I започна на Медицинскиот колеџ Вај Корнел од Универзитетот Корнел за да проучи метод на генска терапија за третман на знаците и симптомите на ЛИНЦЛ. Експерименталниот лек работи со доставување на вектор за пренесување на гени наречен AAV2CUhCLN2 на мозокот. Иако судењето не е соодветно, рандомизирано или заслепено и немаше современа контролна група на плацебо / сам, проценката на примарната променлива на исходот укажува на забавување на прогресијата на LINCL кај третираните деца.
Истражувачите веруваат дека невролошките дефицити вообичаени во JNCL може да бидат резултат на прекумерно активни рецептори на АМПА во малиот мозок. За да ја тестираат оваа хипотеза, истражувачите администрирале антагонистички лекови АМПА кај погодени глувци. Моторните вештини на погодените глувци покажаа значително подобрување по антагонистичкиот третман, што ја поддржа хипотезата дека невролошките дефицити во JNCL се резултат на прекумерно активни рецептори на AMPA. Ова истражување на крајот би можело да помогне да се ублажат невролошките дефицити на JNCL кај луѓето.
Во ноември 2006 година, откако добија дозвола за FDA, неврохирургот Натан Селден, педијатарот Боб Штајнер и колегите од детската болница Доернбехер од Универзитетот за здравство и наука во Орегон започнаа клиничка студија во која прочистените нервни матични клетки се вбризгуваа во мозокот на Даниел Кернер, шест -годишно дете со болест Батен, кое изгуби можност да оди и да зборува. Овој пациент бил првиот од шестмината што добил инјекција на производ од матични клетки од StemCells Inc., компанија за биотехника Пало Алто. За овие се верува дека се првите пресадувања на фетални матични клетки во мозокот на човекот. До почетокот на декември, детето се опорави доволно добро за да се врати дома и беа пријавени некои знаци на враќање на говорот. Сепак, главната цел на клиничките студии од фаза I беше да се испита безбедноста на пресадувањето. Севкупно, податоците од фаза I покажаа дека високи дози на човечки нервни матични клетки, испорачани со директна постапка за пресадување на повеќе места во мозокот, проследени со 12 месеци имуносупресија, се добро толерирани од страна на сите шест пациенти запишани на испитувањето. Медицинските, невролошките и невропсихолошките состојби на пациентите, по пресадувањето, се појавија во согласност со нормалниот тек на болеста. Даниел Кернер почина на 20.08.2009 година.
Во 2010 година, Чери и Jimим Флорес донираа 2 милиони американски долари, најголем подарок во историјата на истражување на оваа болест, а Фондацијата Бејонд Батен Дел придонесе 500,000 американски долари за формирање лаборатории за италијански истражувачи Др. Балабио, Сардиело и нивните колеги во Институтот за невролошки истражувања Јан и Дан Данкан од детската болница во Тексас. [14]
Во текот на 2011 година, започнаа првите контролирани клинички испитувања со Универзитетот во Рочестер за третман на Батеновата болест. [15] Судскиот процес вклучи 30 пациенти кои доживеаја знаци на болест со надеж дека ќе го забават нејзиниот напредок.
Во ноември 2013 година, Медицинскиот колеџ Вил од Универзитетот Корнел започна со регрутирање на учесници за студија за безбедност на вектор за трансфер на гени, [16] опишан како не-рандомизиран тест за безбедност и ефикасност. Како дел од испитувањето започна од Универзитетот во Рочестер во март 2014 година, Микофенолат мофетил се тестира за да се утврди нејзината ефикасност и безбедност со помош на вектор за трансфер на гени.
Во комплексни болести како што е Батеновата бокест, терапиите кои се однесуваат на повеќе аспекти на болеста во исто време имаат потенцијал за поголемо влијание од оние што се фокусираат на еден аспект. „Употребата на неколку стратегии за третман може да им понуди дополнителни придобивки на пациентите со невродегенеративно заболување, но придобивките од овој пристап мора внимателно да се мерат во однос на дополнителните негативни ефекти што може да ги донесат комбинираните третмани“, напишаа истражувачите. Медицинскиот тим исто така истакна дека „во текот на изминатите две децении, научници и клиничари во заедницата за заболувања од Батеновата болест работеа за да обезбедат постоење на алатки за да се овозможи напредок кон ефективни третмани со невидено темпо. „Неодамнешниот напредок во истражувањето на болестите во Батен нуди надеж дека наскоро ќе бидат достапни ефикасни и насочени терапии, велат истражувачите, истакнувајќи дека„ заедницата за истражување на Батеновата болест “станува модел за тоа како ефикасно, ефикасно истражување на ретки болести може да се постигне со заедничко работење.“
Еден лек, антисенс олигонуклеотид, се верува дека е првиот „обичен“ третман за генетска болест. Именуван е по пациентот за кого е дизајниран и единствената личност која некогаш ќе ја земе, Мила Маковец, која има Батенова болест CLN7. Повеќе за оваа приказна можете да најдете на мрежната страница на Фондацијата Мила за чудо.
Црква „Св. Преображение“ - Локов
Свето Преображение претставува селска црква во струшкото село Локов. Заедно со останатите две цркви од истото село, таа припаѓа под јурисдикција на Првата струшка парохија. . Камен-темелникот бил осветен и поставен на 19 јули 1994 година од страна на Митрополитот г. Тимотеј. Црквата е позната е по тоа што во неа е забранет влез за жени поради некоја икона.
Во црквата постои правило на кој влезот на жените во објектот е забранет. Според тоа легендата многу поодамна во селската црква несмеело да влегуваат жени, поради иконата која се наоѓала во црквата, сè до денот Св.Преображение кога некоја жена влегла. Во тој момент иконата ја снемало, а селаните се вдале во потрага под дрво и камен да се најде иконата, а жената била протерана од селото. После многу долги години иконата ја нашле на карпа каде што ја изградиле сегашната црквата Св. Преображение, и ден денес таму не смее да влезе жена, и на празникот Св. Преображение во дворот од црквата може да има жени, но никоја не смее да влезе.
Луи Томлинсон
Луи Вилијам Томлинсон (Louis William Tomlinson, роден Луј Троја Остин, Декември 24, 1991) е англиски поп-пејач, текстописец и актер.
Ран живот
Томлинсон е од Донкастер, Јужен Јоркшир, Англија. Роден е од Johannah Poulston и Троја Остин, неговите родители се разделиле кога бил млад и го зел неговиот очув по име Марк Томлинсон. Луи има пет помлади полу сестри, од кои две имале улоги како бебиња во телевизиската серија „Дебели пријатели“ заедно со својот брат. Луи студирал на 6-то годишна форма на Hall Cross School (државно сеопфатено училиште) и поранешен ученик на Hayfield школа. Луи имал голем број на работни места, вклучувајќи на Vue кино и на Донкастер Роверс фудбалски стадион, како келнер во туристичките апартмани. Како студент на Hall Cross, Томлинсон се појавил во неколку музички продукции. Заедно со двајцата негови браќа и сестри имал дополнителни улоги во „Дебели пријатели“.
The X Factor
Во 2010 година, Томлинсон бил на аудиција за седмата серија на конкуренцијата за пеење The X Factor. Не успеал да напредува кон „Момци“ категорија во „Куќа на судиите“ но, по предлог на Никол Шерцингер, судија гостин за време на „bootcamp“ фаза од натпреварот на Вембли Арена во Лондон јули 2010, Томлинсон бил ставен заедно со Најал Норан, Зејн Малик, Лиам Пејн и Хари Стајлс кои формирале свој бенд, што ги овозможува за категоријата групи. Стајлс излегол со името One Direction и групата завршила на третото место со песната „Засекогаш млад“.
One Direction
Групата се издигнала до меѓународен успех со моќта на друштвените медиуми Up All Night и Take me home објавени во 2011 и 2012 година скршија неколку рекорди и биле на врвот на топ листите на повеќето големи пазари. Групата има продадено над 35 милиони плочи низ целиот свет.
Фудбалска кариера
Томлинсон, чие претходно фудбалско искуство било да се игра и се согласил да игра во добротворни цели на Keepmoat стадион во неговиот роден град за да собере пари за Bluebell Vud спонзорство и имал понуда договор од страна на професионален фудбалски клуб. На 8 септември Томлинсон играл за Селтик во друг добротворен натпревар за Стилијан Петров. Во текот на играта Томлинсон се здобил со повреда што довело до повраќање и веднаш бил заменет на теренот.
Личен живот
Томлинсон бил романтично поврзан со Елеанор Калдер од ноември 2011 година. Зејн Малик се верил во Литл Миксо со Пери Едвардс во август 2013 година, тоа предизвикало неоснавани гласини за двојна свадба. Едно истражување од страна на родословието веб Ancestry.co.uk открило дека еден од предците на Томлинцон бил белгиец.
Список на државни водачи во 1074 година
Ова е список на државни водачи во 074 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Договор од Цариград (1913)
Договорот од Цариград — договор меѓу Отоманското Царство и Царство Бугарија потпишан на 29 септември 1913 година по Втората балканска војна во османлиската престолнина Цариград.
Договор
Условите на договорот биле:
Последици
Отоманското Царство и Бугарија биле сојузници преку Централните сили во Првата светска војна. Пред влегувањето на Бугарија во војната, османлиската влада одлучила да ја отстапи Димотека на Бугарија (веројатно за да ја убеди Бугарија да се вклучи во војната) по пат на бугарско-османлиската конвенција (1915). Сепак, Централните сили биле поразени во 1918 година и Бугарија ги загубила и Западна Тракија и Димотека во корист на Грција.
Договорот во голема мера ги дефинира денешните граници помеѓу Источна Тракија (Европска Турција), Бугарија и Грција. Според условите на Договорот на Севр, Турција требало да и ја отстапи скоро цела Источна Тракија на Грција, но предложените територијални промени биле поништени со победата на Турција над Грција во војната за независност и последователниот Договор од Лозана, со кој биле реафирмирани границите утврдени со Константинополскиот договор. (освен што промените наведени погоре).
Земја на планините, земја на реките
Деветнаесет дена пред смртта, на 5 декември 1791 година, Волфганг Амадеус Моцарт го компонирал своето последно комплетно дело “Freimaurerkantate“ (Масонска кантата), К. 623. Кон еден дел од печатеното издание на оваа кантата била додадена и (подоцна многу познатата) "Kettenlied" (Верижна песна), К. 623a, за која се смета дека ја компонирал Јохан Холцер, член на моцартовата масонска ложа. Врз основа на оваа мелодија подоцна е испеана и австриската државна химна, за која стиховите ги напишала Паула фон Прерадовиќ, внука на хрватскиот поет Петар Прерадовиќ.
Географија на Бугарија
Мстоположба
Бугарија е држава која се наоѓа во југоисточна Европа, сместена на источниот и централниот дел од Балканскиот Полуостров.
Граници
Вкупната површина на земјата изнесува 110,993 км2, и според тоа се наоѓа на 102 место по големина во светот. Таа граничи со Црно Море на исток, со Република Грција 494 км и Република Турција граничи на југ 240, со Република Србија 318км2, Република Македонија на запад 148 км, и со Романија на север 608 км.
Население
Според најновиот попис, вкупното население во Бугарија е 7 928 901 жител. Густината на населеноста е 69,5/км2 жители на квадратен километар.
Според официјалните државни извори најбројни се Бугарите со 83.9% од вкупното население. По нив по бројност следуваат Турците со 9.4%, па Ромите со 4.7% и друго население, претставено со 2% (вклучувајќи Руси, Ерменци и други народи).
Клима
Климата во Бугарија е умерена континентална со топли лета и ладни зими. Подрачјата кои се наоѓаат на голема надморска височина имаат кратки ладни лета и долги жешки зими.
Наводи
বুলগেরিয়া
Свиштов
Свиштов (Свищoв) е град во Северна Бугарија. Тој се наоѓа во Великотрновската област и е расположен на брегот на реката Дунав. Градот е трет по големина во областа после Велико Трново и Горна Орјаховица и е административен центар на Општина Свиштов.
Руска култура
Руската култура е поврзана со земјата Русија, како и со етничките Руси кои живеат низ целиот свет. Руската култура има многу богата историја и истата може да се пофали со долгата традиција од аспект на уметноста,, литературата, , филозофијата, класичната музика, балет, , архитектурата, сликарството, киното, и анимацијата. Сите овие правци во текот на историјата имале значително големо влијание во светската култура.
Свиштов
Старобугарското име на градот е Свештниj (Свѣщний). Утврденото во Австриско-турскиот мировен договор од 5 август 1791 г. име е Шиштова, со што е заменет турскиот назив Zigit. Свиштов e првиот бугарски град ослободен од турско ропство.
Руска култура
Историјата и првите почетоци на руската култура започнале во времето на источните Словени, со своите пагански верувања и специфичен начин на живеење низ пределите на Источна Европа. Раната култура во Русија започнала или пак била под големо влијание на угрофински народи и племиња, номадите, туркиските народи и Понтиски-Касписките народи. Во текот на доцниот I милениум од новата ера, влијание врз руската култура извршиле и скандинавските Викинзи преку создавањето на Киевска Русија. Во времето на Киевска Русија, во 988 година овие простори биле христијанизирани кое довело паралелно доближување на културата на Византија и останатите словенски народи. По падот на Цариград во 1453 година, Русија станала најголемата православна земја и нација во светот каде престолнината Москва честопати во христијанскиот православен свет се нарекувала Трет Рим. Во различни точки од својата историја, земјата исто така била под силно влијание од страна на европската култура, пред сè западната. Ова најмногу се однесува во времето на Петар Велики кој вовел големи реформи во руското општество кои во голема мера ги стекнал во своите посети на Западна Европа. Во текот на XX век, комунистичката идеологија дополнително ја офирмила културата на овие простори во составот на Советскиот Сојуз, во кој Руска СФСР била најголема водечка сила.